‘পতঞ্জলি পরিধান’। এই নামেই দিল্লিতে সম্প্রতি আত্মপ্রকাশ করল যোগগুরু বাবা রামদেবের পরিধেয় বস্ত্রের প্রতিষ্ঠান। সূচনাতেই শিরোনামে রামদেব বাবার দেশি সংস্কারী পোশাক সংস্থা।
রীতিমতো ঢাক ঢোল পিটিয়ে ‘সস্তা’য় বস্ত্র বিক্রয় করতে বাজারে নেমেছে যোগগুরু রামদেবের সংস্থা। সব বয়েসিদের জন্যে একই ছাদের তলায় রামদেবের এই প্রতিষ্ঠান তিনটি ব্র্যণ্ডের জামাকাপড়ের আয়োজন করেছে। আস্থা, লিভফিট ও সংস্কার— এই তিনটি ব্র্যাণ্ডের তিন হাজার পোশাক নেতাজি প্যালেসে আপাতত পাওয়া যাচ্ছে বলে দাবি এই সংস্থার। 
 

এই বিষয়ে অন্যান্য খবর

দুইয়ের বেশি সন্তান হলেই অদ্ভুত ‘শাস্তি’র নিদান দিলেন বাবা রামদেব
৩৫-৪০ টাকায় পেট্রল-ডিজেল বিক্রির প্রস্তাব রামদেবের, দাবি ঘিরে শোরগোল


গোল বেধেছে এই সংস্থার সংস্কারী ব্র্যান্ডটিকে নিয়ে। দেখা যাচ্ছে, ছেঁড়া জিনস বিক্রি করছে সংস্থাটি। ‘স্বদেশি’র নাম করে প্রচার করে ছেঁড়া জিনস বিক্রি কতটা যৌক্তিক, প্রশ্ন উঠছে।
রামদেব অবশ্য ডোন্ট কেয়ার। সপাটে বলছেন বিদেশি পণ্যকে টেক্কা দেবেন দামের দিক দিয়ে ইতিমধ্যেই ‘স্বদেশি গুরুদেব’-এর সংস্থা প্রচার করছে একটি জিনস ও দু’টি টি-শার্ট তিনি বিক্রি করছেন ১১০০ টাকায়। এই পোশাক নাকি অন্য সংস্থাগুলি বিক্রি করে ৭০০০ টাকায়।